Ritratt: General Workers Union .td_uid_2_608279a2cd500_rand.td-a-rec-img{text-align:left}.td_uid_2_608279a2cd500_rand.td-a-rec-img img{margin:0 auto 0 0} Il-General Workers' Union (GWU) kellha laqgħa kordjali mal-Membru Parlamentari tal-Partit Laburista Oliver Scicluna. Waqt din il-laqgħa, li flimkien miegħi attendew il-President Victor Carachi u d-Deputat Segretarju Ġenerali Kevin Camilleri, iddiskutejna diversi temi importanti li jimpattaw il-ħaddiema fosthom is-saħħa mentali (mental health wellbeing), id-dritt tal-assoċjazzjoni u l-ħlas ugwali għal xogħol tal-istess valur. Qbilna li dawn huma temi importanti għal diversi raġunijiet. Fil-fatt il-GWU ilha żmien twil tisħaq li l-benesseri u s-saħħa mentali tal-ħaddiema għandhom jiġu protetti tant li anke kienet iddikjarat li taqbel mal-kunċett ta' Right to Disconnect, fost l-oħrajn. Waqt il-laqgħa, sħaqt li l-kunċett dwar is-saħħa mentali huwa tassew ta' prijorità u jinsab fuq l-aġenda. Filwaqt li nirrikonoxxi l-fatt li l-Gvern qed jagħti l-għajnuna lil dawk il-ħaddiema li ġew imwaqqfa milli jagħmlu xogħolhom, ninnota li hemm eluf ta' ħaddiema li ma jafux x'se jiġri meta jieqaf il-Covid Wage Supplement. Waqt il-laqgħa ddiskutejna wkoll id-dritt tal-assoċjazzjoni. Il-Membru Parlamentari Scicluna qal li hemm kumpaniji privati li l-ħaddiema tagħhom m'għandhomx aċċess għal unjin u staqsa jekk hix permessibbli li bħala ħaddiem, jekk ikun irid, jiġi mċaħħad milli jagħmel dan. Min-naħa tiegħi, jien spjegajt li l-ILO tgħid li ma tistax tobbliga impjegat li jkun imsieħeb f'unjin speċifika imma li tgħidlu jħallas biex ikun f'unjin tista'. Imbagħad ħareġ dak li jgħidulu d-dritt tal-assoċjazzjoni. Imbagħad hemm element li jrid jiġi indirizzat fir-rigward tal-fatt li ta' 16-il sena tista' tivvota imma ma tistax tissieħeb f'unjin mingħajr il-permess tal-ġenituri. Nafu fiċ-ċert minn sondaġġ li sar li hawn 15% tal-impjegati, jekk jiġu avviċinati u ma jiġux imfixkla, jidħlu f'unjin. Waqt il-laqgħa ġie wkoll diskuss il-fatt li jkun hemm wisq abbużi u diskriminazzjoni lejn min mhux organizzat fi ħdan trade union. Ġie wkoll diskuss il-kunċett ta' ħlas ugwali għal xogħol tal-istess valur li huwa pass ieħor lejn il-qerda ta' xogħol prekarju u inugwaljanzi. .td_uid_3_608279a2cd727_rand.td-a-rec-img{text-align:left}.td_uid_3_608279a2cd727_rand.td-a-rec-img img{margin:0 auto 0 0}